Neuvoston direktiivi 83/574/ETY, annettu 26 päivänä lokakuuta 1983, kosmeettisia valmisteita koskevan jäsenvaltioiden lainsäädännön lähentämisestä annetun direktiivin 76/768/ETY muuttamisesta kolmannen kerran



Virallinen lehti nro L 332 , 28/11/1983 s. 0038 - 0042

Espanjank. erityispainos: Luku 15 Nide 4 s. 0176

Portugalink. erityispainos: Luku 15 Nide 4 s. 0176

Suomenk. erityispainos Alue 13 Nide 13 s. 0173

Ruotsink. erityispainos Alue 13 Nide 13 s. 0173



NEUVOSTON DIREKTIIVI, annettu 26 päivänä lokakuuta 1983, kosmeettisia valmisteita koskevan jäsenvaltioiden lainsäädännön lähentämisestä annetun direktiivin 76/768/ETY muuttamisesta kolmannen kerran (83/574/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että direktiivin 76/768/ETY(4), sellaisena kuin se on viimeksi muutettuna direktiivillä 83/496/ETY(5), 11 artiklassa säädetään, että komissio tekee uusimman tieteellisen ja teknisen tutkimuksen perusteella neuvostolle tarvittavat ehdotukset sallittujen aineiden luetteloiksi, uusimman tieteellisen ja teknisen tutkimuksen perusteella voidaan laatia luettelo ultraviolettisuotimiksi sallituista aineista, tarpeellisista muutoksista liitteen VII mukauttamiseksi tekniikan kehitykseen on myös päätettävä noudattaen direktiivissä 76/768/ETY säädettyä, komiteassa tapahtuvaa menettelyä, ja direktiivin 76/768/ETY 6 artiklan 1 kohdan c alakohdassa säädetty vähemmän kuin kolme vuotta säilyvien valmisteiden viimeisen käyttöajankohdan merkitseminen ei ole perusteltua kosmeettisissa valmisteissa, joita voidaan käyttää vielä tämän ajan kuluttua; sen vuoksi vähimmäissäilyvyysajan merkitseminen on asianmukaisempaa, ON ANTANUT TÄMÄN DIREKTIIVIN: 1 artikla Muutetaan direktiiviä 76/768/ETY seuraavasti: 1. Lisätään tämän direktiivin liitteenä oleva liite VII. Se sisältää luettelon ultraviolettisuotimista, joita voidaan sisällyttää kosmeettisiin valmisteisiin direktiivissä säädetyin edellytyksin. 2. Lisätään direktiivin 4 artiklaan alakohdat seuraavasti: "g) muita kuin liitteessä VII olevassa 1 osassa lueteltuja UV-suotimia; h) liitteessä VII olevassa 1 osassa lueteltuja UV-suotimia kyseisessä liitteessä säädettyjä rajoituksia suurempia määriä ja siten, etteivät säädetyt edellytykset täyty." 3. Lisätään direktiivin 5 artiklaan kohdat seuraavasti: "Jäsenvaltioiden on sallittava 31 päivään joulukuuta 1988 asti liitteessä VII olevassa 2 osassa lueteltujen UV-suotimien käyttö kosmeettisissa valmisteissa siinä säädettyjen rajoitusten ja edellytysten mukaisesti. Nämä UV-suotimet on 1 päivänä tammikuuta 1989: - sallittava pysyvästi (liitteessä VII oleva 1 osa); tai - kiellettävä pysyvästi (liite II); tai - jätettävä liitteessä VII olevaan 2 osaan tietyksi ajaksi; taikka - poistettava kaikista liitteistä." 4. Korvataan direktiivin 6 artiklan 1 kohdan c alakohta seuraavasti: "c) vähimmäissäilyvyysajan päivämäärä. Kosmeettisen valmisteen vähimmäissäilyvyysajan päivämäärä on päivämäärä, johon saakka valmiste asianmukaisesti säilytettynä täyttää alkuperäisen tarkoituksensa ja erityisesti on 2 artiklan mukainen. Päivämäärä ilmoitetaan ilmaisulla: "Parasta käytettynä ennen ..." jota seuraa: - kyseinen päivämäärä; tai - ilmoitus siitä, missä kohdassa merkinnässä päivämäärä on luettavissa. Tarvittaessa tätä mainintaa on täydennettävä ilmoittamalla edellytykset, jotka on täytettävä, jotta valmiste säilyy ilmoitetun ajan. Päivämäärä on ilmaistava selkeästi, ja siinä on oltava kuukausi ja vuosi, tässä järjestyksessä. Niiden kosmeettisten valmisteiden säilyvyyspäivämäärän merkitseminen ei ole pakollista, joiden vähimmäissäilyvyysaika on enemmän kuin 30 kuukautta." 5. a) Korvataan 6 artiklan 1 kohdan d alakohdassa ilmaisu "liitteiden III, IV ja VI" ilmaisulla "liitteiden III, IV, VI ja VII"; b) Korvataan 8 artiklan 2 kohdan ensimmäisessä alakohdassa ilmaisu "liitteiden II-VI" ilmaisulla "liitteiden II-VII"; c) Korvataan 8 artiklan 2 kohdan toisessa alakohdassa ilmaisu "liitteiden III-VI" ilmaisulla "liitteiden III-VII". 2 artikla 1. Jäsenvaltioiden on toteutettava kaikki tarvittavat toimenpiteet sen varmistamiseksi, että 1 päivästä tammikuuta 1987 alkaen yhteisöön sijoittautuneet valmistajat ja maahantuojat eivät saata markkinoille valmisteita, jotka eivät täytä tämän direktiivin vaatimuksia. 2. Jäsenvaltioiden on toteutettava kaikki tarvittavat toimenpiteet sen varmistamiseksi, että 1 kohdassa tarkoitettuja valmisteita ei myydä eikä toimiteta kuluttajalle 31 päivän joulukuuta 1988 jälkeen. 3 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä joulukuuta 1984. Niiden on ilmoitettava tästä komissiolle viipymättä. 2. Jäsenvaltioiden on huolehdittava siitä, että ne toimittavat tässä direktiivissä tarkoitetuista kysymyksistä antamansa kansalliset säännökset kirjallisina komissiolle. 4 artikla Tämä direktiivi on osoitettu kaikille jäsenvaltioille. Tehty Luxemburgissa 26 päivänä lokakuuta 1983. Neuvoston puolesta G. MORAITIS Puheenjohtaja (1) EYVL C 32, 9.2.1982, s. 2 (2) EYVL C 307, 14.11.1983, s. 105 (3) EYVL C 310, 30.11.1981, s. 5 (4) EYVL 262, 27.9.1976, s. 169 (5) EYVL L 275, 8.10.1983, s. 20 LIITE "LIITE VII Luettelo UV-suotimista, joita kosmeettiset valmisteet saavat sisältää Tässä direktiivissä UV-suotimilla tarkoitetaan aineita, jotka kosmeettisiin auringonsuojavalmisteisiin sisällytettyinä on tarkoitettu erityisesti suodattamaan tiettyjä UV-säteitä ihon suojaamiseksi näiden säteiden haittavaikutuksilta. Näitä UV-suotimia saa lisätä muihin kosmeettisiin valmisteisiin noudattaen tässä liitteessä säädettyjä rajoituksia ja edellytyksiä. Muita kosmeettisissa valmisteissa käytettyjä UV-suotimia, joiden tarkoitus on yksinomaan suojata valmistetta UV-säteiltä, ei ole sisällytetty tähän luetteloon. 1 OSA >TAULUKON PAIKKA> 2 OSA >TAULUKON PAIKKA>